वाराणसी से आरंभ होगी अण्णा की मुहिम  
हजारे अपने निकट सहयोगियों किरण बेदी स्वामी अग्निवेश व अरविंद केजरीवाल आदि के साथ 29 अप्रैल को अपराह्न वाराणसी पहुंचेंगे।
प्रख्यात सामाजिक कार्यकर्ता एवं गांधीवादी विचारक अण्णा हजारे जन लोकपाल विधेयक लागू कराने एवं भ्रष्टाचार के खिलाफ राष्ट्रव्यापी आंदोलन को साकार रूप देने की मुहिम वाराणसी से शुरू करेंगे। इसके लिए वह 29 अप्रैल को वाराणसी आएंगे।  पूर्व केन्द्रीय सूचना आयुक्त ओम प्रकाश केजरीवाल ने पराड़कर स्मृति भवन में बुधवार को बताया कि हजारे अपने निकट सहयोगियों किरण बेदी स्वामी अग्निवेश व अरविंद केजरीवाल आदि के साथ 29 अप्रैल को अपराह्न वाराणसी पहुंचेंगे और नदेसर स्थित कटिंग मेमोरियल इंटर कालेज प्रांगण में शाम को एक सार्वजनिक सभा को संबोधित करेंगे।  केजरीवाल ने बताया कि यह सार्वजनिक सभा इंडिया अंगेस्ट करप्शन के बैनर तले आयोजित की जा रही है और इसका किसी भी राजनीतिक दल से कोई संबंध नहीं है।